ન્યૂયોર્ક : વડાપ્રધાન નરેન્દ્ર મોદી આજે સવારે પાંચ દિવસની ઐતિહાસિક યાત્રાએ અમેરિકાના ન્યૂયોર્ક પહોંચી ગયા હતા. જ્યાં તેમનુ ભવ્ય સ્વાગત કરવામાં આવ્યુ હતુ. ન્યૂયોર્કમાં આવી પહોંચ્યા બાદ મોદીના પ્રથમ દિવસના કાર્યક્રમમાં મોટાભાગે મેક ઈન ઈન્ડિયાનો મુદ્દો છવાયેલો રહ્યો હતો. મોદીનો ભરચક કાર્યક્રમ શરૃ થઈ ચુક્યો છે. મોદીએ સાંજે જુદા-જુદા કાર્યક્રમમાં ભાગ લીધો હતો જેમાં ન્યુયોર્ક અને શિકાગો મેટ્રો વિસ્તાર સહિત કેટલાક વિસ્તારોમાંથી કોમ્યુનિટી સભ્યો સાથે વાતચીત કરી હતી.